Honorius Papa IV. Quod Cluniacenses non possunt compelli per litteras Apostolicas, vel Legatorum obtentas, vel obtinendas de Prioratibus, nisi fiat mentio de huiusmodi indulto,  Ordine Clun.  sententias excommunicationis, suspēsionis,  interdicti decernit irritas  inanes. Item Priuilegium eiusdem, Quod Cluniacenses Monachi non compellantur ire ad synodos, vel Conuentus forenses per Ordinarios, qui nec vel Missas celebrent in domibus Clun. nec conuocēt publicos Conuētus in eisdem domibus ipsis inuitis. Qui nec possunt etiam sententiam excommunicationis, vel interdicti proferre in Clun. sine licentia Abbatis Clun. Nec Ecclesias, vel Capellas construere, Cimiteria benedicere, nec ipsos inuitos ad iudicium protrahere. Omnes eorum Ecclesiæ, Capellæ, ac Cimiteria libera sunt ab omni exactione. Item Ordinarij admittant præsentatos ad eorum Ecclesias,  permittant eis diuina celebrare. Liceat insuper Cluniacensibus retinere decimas quæ a laicis detinentur. Et suscipere laicos,  clericos ad conuersionem, vel sepulturam, nisi fuerint excommunicati. Item quod Ordinarij nō possunt creare nouum aliū Ordinem quam Cluniacensem, in eorū parrochiis. Nec possunt trahi Cluniacenses ad Iudicem vltra duas dietas, nec compelli ad prouisionē alicuius per litteras Apostolicas. Nec licet alicui exercere iurisdictionem contra Cluniac. nisi litteræ faciant mentionem de Ordine Clun.  huiusmodi indulgentia. Nec licet Ordinariis promulgare excommunicationem vel interdictum in molentes in molendinis,  coquentes in furnis, in contrahentes cum Cluniacensibus, in seruientes  familias, in locantes operas Clun. in illos qui audiunt diuina; nec arrestari, vel detineri eorum bona. Item Priuilegium eiusdem, Quod Cluniacenses possunt recipere,  retinere bona mobilia  immobilia, quæ eis remansissent in sæculo iure successionis, vel alio titulo,  quæ potuissent dare aliis, exceptis rebus feodalibus. Item Priuilegium eiusdem, Quod Cluniacenses non tenentur ad solutionem aliquorum debitorū contractorum, nisi Creditores legitime probauerint ea fuisse conuersa in vtilitatem Monasteriorum  Prioratuum. Non obstantibus renunciationibus, confessionibus, obligationibus, adiectione pœnarum, iuramento, nisi adiuuentur aliis legitimis adminiculis. Item Bulla eiusdē Honorij Papæ IV. per quam declarat, Quod Innocentius Papa II. dedicauit Monasterium Cluniacense,  Vrbanus Papa II. consecrauit maius altare,  concessit XL. dies indulgentiæ: Statuens quod si quis infra terminos Sacri banni dicti loci præsumat hominem capere, vulnerare, aut res eius auferre, sententia excommunicationis percellatur. Et quicumque Cluniacenses Monachos, vel eorum socios ceperint, aut ea quæ portauerint, vel conduxerint, excommunicationi subiaceāt. Et qui deprædati fuerint ea, quæ ad victum  vestitum eorum pertinent, præcipit subiacere excommunicationi:  diuina officia in eorum Ecclesiis non celebrari. Item quicumque dictis Monachis vbicumque manentibus, quæcumque bona abstulerit, nisi infra XL. dies restituerit, excommunicationi subiaceat, nec absoluatur, donec satisfecerit. Item Priuilegium eiusdem, per quod Abbas Cluniacensis potest fulminare sententias excommunicationis  interdicti candelis accensis, contra malefactores Monachorum,  hominum Ecclesiæ Clun. qui fuerint de Prouincia Lugdun. si eorum Prælati requisiti tertio non conduxerint compellendos ad satisfactionem congruam. Item Priuilegium eiusdem, Quod nulli liceat prouideri per litteras Apostolicæ Sedis vel Legatorum impetratas, dum tamen alteri ius non sit acquisitum, vel impetrandas, de Prioratibus solitis per Monachos Ordinis Clun. gubernari, vel pensiones assignari: nisi litteræ Apostolicæ impetrandæ specialem,  plenam de hac indulgentia, Ordine Cluniacensi  Monasterio,  tenore inserto de verbo ad verbum fecerint mentionem, Decernit processus,  sentētias irritas,  inanes.